CELEX: E2015P0026
Language: ro
Date: 2015-11-04 00:00:00
Title: Cerere pentru un aviz consultativ al Curții de Justiție a AELS înaintată de Fürstliches Obergericht în data de 4 noiembrie 2015 în cadrul unei proceduri penale inițiate împotriva lui A (Cauza E-26/15)

22.12.2016   
            
            
               RO
            
            
               Jurnalul Oficial al Uniunii Europene
            
            
               C 480/6
            
         Cerere pentru un aviz consultativ al Curții de Justiție a AELS înaintată de Fürstliches Obergericht în data de 4 noiembrie 2015 în cadrul unei proceduri penale inițiate împotriva lui A
   (Cauza E-26/15)
   (2016/C 480/08)
   Prin scrisoarea din 4 noiembrie 2015, Fürstliches Obergericht (Curtea de Apel a Principatului Liechtenstein) a înaintat Curții de Justiție a AELS o cerere, înregistrată la grefa Curții de Justiție la data de 9 noiembrie 2015, pentru obținerea unui aviz consultativ în cadrul unei proceduri penale inițiate împotriva lui A, cu privire la următoarele întrebări:
   
               1.
            
            
               Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului trebuie interpretată în sensul că „prestatorii de servicii pentru trusturi și societăți”, la care se face referire la articolul 2 alineatul (1) punctul (c) litera (c) și la articolul 3 alineatul (7) litera (b) din directiva menționată sunt supuși obligației de verificare a identității clientului, astfel cum se prevede la articolul 8 alineatul (1) litera (a) și la articolul 9 alineatele (1) și (6) din directivă numai în conformitate cu legislația statului membru în care sunt stabiliți (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               În cazul unui răspuns negativ la întrebarea 1: Ce criterii trebuie utilizate pentru a stabili dacă „prestatorii de servicii pentru trusturi și societăți” au obligația de a verifica identitatea clientului, astfel cum se prevede la articolul 8 alineatul (1) litera (a) și la articolul 9 alineatele (1) și (6) din directivă în conformitate cu legislația unui alt stat membru?
            
         
               3.
            
            
               Răspunsurile la întrebările 1 și 2 se aplică și în cazul în care societatea pentru care sunt furnizate serviciile administrative este o societate care nu este constituită în temeiul dreptului unui stat membru?